दफा २९७ अनुसार अधिकार प्राप्त अधिकारी वा सम्बन्धित व्यक्तिको अनुमतिबिना कसैको चिठ्ठी खोल्न वा अरुले टेलिफोनमा गरेको कुरा कुनै यान्त्रिक उपकरणको प्रयोग गरेर बीचमा सुन्न वा ध्वनि अङ्कन गर्न हुँदैन । अहिले नेपालका केही पत्रकार (अन्य मानिसबाट पनि) गोपनीयताको हक विपरीत यस्ता गैरकानुनी कार्य गर्दै आएको पाइन्छ । पत्रकारिताको शक्ति देखाएर मानिसलाई तर्साउने गरेको देखिन्छ । पहुँचवाला हुँदैमा वा हातमा कलम, क्यामेरा र कापी छ भन्दैमा नागरिकलाई दुःख र तनाव दिन पाइन्छ त ? कि खुलेरै पाइन्छ भनौं, पाइँदैन भने यसको विरोध किन ?
